“กินมั้ย กรุ๊ป” ส่งมอบน้ำใจผ่านโครงการ “Old Street ชวนทำดี”
"กินมั้ย กรุ๊ป" ส่งมอบน้ำใจผ่านโครงการ “Old Street ชวนทำดี”
14 พ.ค. 2563

บริษัท กินมั้ย กรุ๊ป จำกัด ผู้บริหารและนำเข้าแบรนด์ร้านบักกุ๊ดเต๋ชื่อดังจากสิงคโปร์ “Old Street” นำโดย นายณวรรษ แต่งตั้ง ประธานโครงการ “Old Street ชวนทำดี” พร้อมด้วยคณะผู้บริหาร นายเกรียงไกร เพียรวิทยาสกุล ร่วมด้วย นายพงษ์ศักดิ์ มหัทธนสกุล และพนักงานส่งมอบเงินบริจาคจำนวน 200,000 บาทให้กับมูลนิธิโรงพยาบาลราชวิถี จากโครงการ “Old Street ชวนทำดี” ที่ทางร้านแบ่งปันรายได้ 50% ของยอดขาย บริจาคสมทบทุนให้แก่ แพทย์ พยาบาลและบุคลากรณ์ทางการแพทย์ สู้ภัยโควิด-19 โดยมี นายแพทย์อุดม เชาวรินทร์ อดีตผู้อำนวยการโรงพยาบาลราชวิถีและกรรมการผู้จัดการมูลนิธิโรงพยาบาลราชวิถี ให้เกียรติรับมอบ
นอกจากนี้ บริษัทฯปันรายได้ส่วนนึงจากการบริจาคจัดเตรียมชุดถุงยังชีพกว่า 200 ชุด ภายในประกอบไปด้วย อาหารเมนูอร่อยจากร้าน Old Street อย่างข้าวหน้าหมูตุ๋นสับ, น้ำดื่ม, ของใช้จำเป็นสำหรับป้องกันโรคเช่น สเปร์แอลกอฮอลล์และหน้ากากอนามัย, อาหารแห้ง พร้อมด้วยเงินช่วยเหลือในการดำรงชีพจำนวนหนึ่ง มอบให้แก่ผู้ที่ได้รับผลกระทบจากสถานการณ์โควิด-19 ณ ชุมชนริมคลองสามเสนอีกด้วย โดยทางร้านจะจัดแคมเปญดีๆช่วยชาติสู้ภัยโควิด-19 และเพื่อช่วยเหลือสังคมในด้านอื่นๆ ต่อไปอีกในอนาคต
